8. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 553 της 24 Οκτ./21 Νοεμ. 1985 (ΦΕΚ Α΄  197) Καθορισμός της Διεύθυνσης Προστασίας του Ανταγωνισμού του Υπουργείου Εμπορίου ως Εθνικής Αρχής Ανταγωνισμού, σε εκτέλεση του άρθρ. 80 της Συνθήκης «περί ιδρύσεως της Ευρωπαϊκής Οικονομικής Κοινότητας» και των Κανονισμών 17/1962 «πρώτος κανονισμός εφαρμογής των άρθρ. 85 και 86 της συνθήκης» και 1017/1968 «περί εφαρμογής των κανόνων ανταγωνισμού στους τομείς των σιδηροδρομικών, οδικών και εσωτερικών πλωτών μεταφορών». Άρθρ.1.-Σκοπός του παρόντος δ/τος είναι η προσαρμογή της ελληνικής νομοθεσίας προς τις διατάξεις του άρθρ. 89 της Συνθήκης της Ρώμης «περί ιδρύσεως της Ευρωπαϊκής Οικονομικής Κοινότητας», που κυρώθηκε με το Νόμ. 945/1979 (ΦΕΚ 170/τ. Α΄/27.7.79), των άρθρ. 10, 11, 13, 14 του Κανονισμού 17/1962 «περί του πρώτου Κανονισμού εφαρμογής των άρθρ. 85 και 86 της Συνθήκης» (ΕΕ Ειδική έκδοση τεύχος 08, Τόμ. 001 σελ. 25) και των άρθρ. 16, 19, 20 και 21 του Κανονισμού 1017/1968 «περί εφαρμογής των Κανόνων Ανταγωνισμού στους τομείς των σιδηροδρομικών, οδικών και εσωτερικών πλωτών μεταφορών (ΕΕ Ειδική έκδοση τεύχος 07, Τόμ. 001 σελ. 86). Άρθρ.2.-Η Διεύθυνση Προστασίας Ανταγωνισμού του Υπουργείου Εμπορίου ορίζεται Εθνική Αρχή Ανταγωνισμού, αρμόδια, για τη συνεργασία με τις αρχές ανταγωνισμού των Ευρωπαϊκών Κοινοτήτων στα πλαίσια της εφαρμογής των κανόνων ανταγωνισμού των άρθρ. 85-90 της Συνθήκης ΕΟΚ και 6566 της Συνθήκης Ε.Κ.Α.Χ. Άρθρ.3.-Σε περίπτωση που επιχείρηση η οποία έχει την έδρα της ή ασκεί τη δραστηριότητά της στην Ελλάδα αρνείται να δεχθεί τον έλεγχο που προβλέπεται από τα άρθρ. 13 και 14 του Κανονισμού 17/62 και 20 και 21 του Κανονισμού 1017/1968 του Συμβουλίου ΕΟΚ, η Διεύθυνση Προστασίας Ανταγωνισμού του Υπουργείου Εμπορίου ενεργώντας αυτεπάγγελτα ή μετά από σχετικό αίτημα των εντεταλμένων για τον έλεγχο από την Επιτροπή των Ευρωπαϊκών Κοινοτήτων οργάνων, μεριμνά για την εν γένει ομαλή διεξαγωγή του ελέγχου ιδία δια της παροχής της απαραίτητης συνδρομής, εφαρμοζομένων στην προκειμένη περίπτωση των διατάξεων του άρθρ. 26 του Νόμ. 703/77. Άρθρ.4.-Η ισχύς του παρόντος δ/τος αρχίζει από τη δημοσίευσή του στην Εφημερίδα της Κυβερνήσεως. Σελ. 210, 222 (β) Τεύχος 1210-Σελ.78 11.Δ.ε.8 Προστασία ελεύθερου ανταγωνισμού 